[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "\u201cRoedd eu gwytnwch yn amlwg iawn a\u2019u dewrder yn talu ar ei ganfed!\u201d Dyma eiriau\u2019r ffermwr o Ganolbarth Cymru, Keri Davies, mentor ac arbenigwr arallgyfeirio adnabyddus Cyswllt Ffermio, a gefnogodd deulu sy\u2019n ffermio yn Sir Drefaldwyn \u2018bob cam o\u2019r ffordd\u2019 pan gychwynnon nhw ar eu menter dwristiaeth uchelgeisiol gyntaf."}, {"text_idx": "#000003", "text": "Doedd y ffermwyr defaid o Aberriw, Terry a Lynda Evans, erioed wedi amau y byddai\u2019n ymgymeriad mawr pan yn gynnar yn 2019, dechreuon nhw feddwl am y tro cyntaf a allen nhw drawsnewid eu hysgubor brics coch yn llety gwyliau. Mae\u2019n 7,000 troedfedd sgwa\u0302r a rhan ohoni\u2019n dyddio\u2019n o\u0302l i\u2019r 17eg ganrif. Roedd y cwpl yn gobeithio dod o hyd i brosiect a fydd \u2018pan fydd yr amser yn iawn\u2019 yn eu galluogi i gamu\u2019n o\u0302l o ymrwymiad dyddiol rheoli stoc."}, {"text_idx": "#000004", "text": "Roedd ffawd ar eu hochr nhw pan oedd y cwpl ar eu hymweliad wythnosol a\u0302 marchnad y Trallwng lle gwnaethon nhw gwrdd ag Owain Pugh, a oedd bryd hynny, yn swyddog datblygu Cyswllt Ffermio lleol. Fe wnaethon nhw drafod eu cynllun am fod eisiau dod o hyd i ffrwd newydd o incwm a syniad annelwig y dylen nhw \u2018wneud rhywbeth gyda\u2019r ysgubor\u2019."}, {"text_idx": "#000006", "text": "\u201cYmwelodd Jeremy a\u0302\u2019r fferm gan gydnabod potensial yr ysgubor a\u2019n lleoliad ysblennydd yn syth, sydd ond dwy awr o ganolbarth Lloegr,\u201d meddai Terry. Awgrymodd Mr Bowen Rees droi\u2019r ysgubor yn un uned llety mawr, yn hytrach na\u2019i rhannu\u2019n unedau hunangynhwysol llai, rhywbeth nad oedden nhw wedi ei ystyried o\u2019r blaen."}, {"text_idx": "#000008", "text": "Yna, argymhellodd Owain y dylai\u2019r cwpl wneud cais am gefnogaeth wedi\u2019i ariannu\u2019n llawn gan raglen fentora Cyswllt Ffermio, cynnig y gwnaethant ei dderbyn, gan ddewis mentor arallgyfeirio, Keri Davies."}, {"text_idx": "#000009", "text": "\u201cSefydlodd Keri ei fusnes gosod llety gwyliau hynod lwyddiannus ei hun yn ei fferm yn Nyffryn Crai rai blynyddoedd yn o\u0302l felly roedd ei arweiniad nid yn unig o ran \u2018beth i\u2019w wneud\u2019 ond \u2018beth i beidio a\u0302 gwneud\u2019 gyda phrofiad personol a\u0302 nifer o brosiectau twristiaeth ar raddfa fawr debyg, yn amhrisiadwy.\u201d"}, {"text_idx": "#000010", "text": "Gwahoddodd Keri a\u2019i wraig y cwpl i ymweld a\u0302 nhw ac ar o\u0302l cyfarfod pedair awr \u2018dwys\u2019 a thaith o amgylch eu hysgubor pum seren a droswyd i fythynnod gwyliau, heuwyd hadau uchelgais."}, {"text_idx": "#000011", "text": "Yn fuan wedi hynny, fe wnaeth y cwpl gais am gymorth busnes drwy Wasanaeth Cynghori Cyswllt Ffermio. Gyda\u2019r cymhelliant sylweddol o gyllid o 80%, roedden nhw\u2019n gallu comisiynu Mr. Bowen Rees i roi cyngor busnes strategol iddyn nhw a\u2019u harwain drwy\u2019r prosesau."}, {"text_idx": "#000017", "text": "Mae unig ferch y cwpl, Victoria (26), sy\u2019n gweithio ym maes cyllid corfforaethol yn Llundain, wedi parhau i fod yn rhan o\u2019r digwyddiad, gan fynychu cyfarfodydd allweddol drwy Zoom, cymryd rhan ym mhob penderfyniad dylunio a chymryd gofal o farchnata, gwefan a chyfrif Instagram \u2018Old Cider Press Barn\u2019."}, {"text_idx": "#000018", "text": "Roedd mynychu clinig ynni Cyswllt Ffermio wedi ysbrydoli\u2019r teulu i gyllidebu ar gyfer paneli solar i leihau costau ynni, ac ymunodd Lynda a Victoria hefyd a\u0302 grw\u0302p Agrisgo\u0302p Cyswllt Ffermio ar-lein yn benodol ar gyfer gweithredwyr twristiaeth."}, {"text_idx": "#000022", "text": "Gydag ystafelloedd gwely en-suite moethus, mannau byw a bwyta eang, llosgwyr coed, bar coctel, ystafell gemau, tybiau poeth a tha\u0302n gwyllt, mae\u2019r ysgubor eisoes wedi cynnal nifer o ddathliadau teuluol gyda grwpiau o feicwyr a cherddwyr \u2013 mae\u2019n darparu ar gyfer hyd at 28 o westeion \u2013 sydd eisoes wedi archebu lle."}, {"text_idx": "#000029", "text": "Cwmni ym Maglan a Llywodraeth Cymru\u2019n cydfuddsoddi i ddatblygu mast ffonau symudol arloesol"}]